rejauldu/bengali-wikipedia huggingface dataset:
হোসেন শাহী রাজবংশ ১৪৯৪ থেকে ১৫৩৮ খ্রিষ্টাব্দের মধ্যবর্তী সময়ে বাংলা শাসন করে।     আলাউদ্দিন হোসেন শাহ  এই বংশের শ্রেষ্ঠ সুলতান ছিলেন আলাউদ্দিন হোসেন শাহ। তার রাজত্বকালে বাংলায় এক সাংস্কৃতিক নবজাগরণ দেখা যায়। তিনি কামরূপ, কামতা ও উড়িষ্যার জাজনগর অধিকার করেছিলেন। তার রাজ্য চট্টগ্রাম পর্যন্ত প্রসারিত ছিল। আলাউদ্দিন হুসেন শাহের রাজত্বকালেই চট্টগ্রামে পর্তুগিজ বণিকদের আনাগোনা শুরু হয়। তার আমলে বর্তমান বাংলাদেশ-র ভারত সীমান্তবর্তী চাঁপাইনবাবগঞ্জ জেলা-র শিবগঞ্জ উপজেলা-র ছোট সোনা মসজিদ নির্মিত হয়।   নাসিরউদ্দিন নুসরাত শাহ  বাবরের ভারত অভিযানকালে নাসিরউদ্দিন নুসরাত শাহ আফগান নেতাদের আশ্রয় দিয়েছিলেন। যদিও তিনি নিজে নিরপেক্ষ থাকেন। নুসরত শাহ বাবরের সঙ্গে চুক্তি করে বাংলাকে বাবরের অভিযানের হাত থেকে রক্ষা করেন।    গিয়াসউদ্দিন মাহমুদ শাহ  গিয়াসুদ্দিন মামুদ শাহ এই বংশের শেষ সুলতান যিনি গৌড় থেকে রাজ্যশাসন করতেন। উত্তর-পশ্চিম সীমান্ত অঞ্চলে তাকে আফগান শক্তির সঙ্গে যুদ্ধ করতে হয়। ১৫৩৮ সালে আফগানরা গৌড় অধিকার ও লুণ্ঠন করে। এরপর মুঘল আগ্রাসনের পূর্বে কয়েক দশক তারা গৌড়েই বসবাস করেছিলেন।   শাসকবৃন্দ   আলাউদ্দিন হোসেন শাহ (১৪৯৩-১৫১৯)  নাসিরউদ্দিন নুসরাত শাহ (১৫১৯-১৫৩৩)  দ্বিতীয় আলাউদ্দিন ফিরোজ শাহ (১৫৩৩)  গিয়াসউদ্দিন মাহমুদ শাহ (১৫৩৩-১৫৩৮)   আরও দেখুন   বাংলার শাসকগণ  বাংলার ইতিহাস  সুন্নি মুসলমান রাজবংশের তালিকা   তথ্যসূত্র   বিষয়শ্রেণী:বাংলার ইতিহাস বিষয়শ্রেণী:বাংলার শাসক বিষয়শ্রেণী:মালদহ জেলার ইতিহাস বিষয়শ্রেণী:বাংলা সালতানাত বিষয়শ্রেণী:হোসেন শাহী রাজবংশ বিষয়শ্রেণী:বাংলার রাজবংশ বিষয়শ্রেণী:সুন্নি মুসলিম রাজবংশ বিষয়শ্রেণী:ভারতীয় রাজশাসক
ছুইখাদান () ভারতের ছত্তিসগড় রাজ্যের রাজনন্দগাঁও জেলার একটি নগর পঞ্চায়েত-শাসিত শহর।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৩৩৭ মিটার (১১০৫ ফুট)।   জনসংখ্যার উপাত্ত  ভারতের ২০০১ সালের আদমশুমারি অনুসারে ছুইখাদান শহরের জনসংখ্যা হল ৬৪১৮ জন। এর মধ্যে পুরুষ ৫০% এবং নারী ৫০%।  এখানে সাক্ষরতার হার ৭১%। পুরুষদের মধ্যে সাক্ষরতার হার ৭৯% এবং নারীদের মধ্যে এই হার ৬৩%। সারা ভারতের সাক্ষরতার হার ৫৯.৫%, তার চাইতে ছুইখাদান এর সাক্ষরতার হার বেশি।  এই শহরের জনসংখ্যার ১২% হল ৬ বছর বা তার কম বয়সী।   তথ্যসূত্র   বিষয়শ্রেণী:ছত্তিশগড়ের শহর
যুক্তফ্রন্ট বলতে বিভিন্ন গোষ্ঠী বা দল একক সাধারণ শত্রুর বিরুদ্ধে একত্রিত হওয়া এমন একটি জোটকে বোঝানো হয়। রূপক অর্থে ব্যবহৃত হওয়া এই শব্দটি বোঝায় যে, পূর্বে বিচ্ছিন্ন থাকা ভৌগোলিক ফ্রন্টগুলোর বা আলাদা আলাদা সেনাবাহিনীর একীভবন, যা একত্রে অদ্বিতীয় ফ্রন্ট হিসেবে কাজ করে। এই নামটি প্রায়ই রাজনৈতিক ও/অথবা সামরিক সংগ্রামের ক্ষেত্রেও, বিশেষত স্বেচ্ছাসেবক বা বিপ্লবীদের দ্বারা পরিচালিত সংগ্রামে ব্যবহৃত হয়। এর মধ্যে বিপ্লবী সমাজতন্ত্র, সাম্যবাদ বা নৈরাজ্যবাদের মতো আদর্শ অন্তর্ভুক্ত থাকতে পারে। সমাজতন্ত্রীদের মধ্যে 'যুক্তফ্রন্ট' কৌশলের মৌলিক তত্ত্ব প্রথম আগস্ট বিপ্লবের পর আন্তর্জাতিক সাম্যবাদীদের দ্বারা গঠিত একটি সংগঠন কমিউনিস্ট ইন্টারন্যাশনাল বা কমিনটার্ন তৈরি করে। ১৯২২ সালের কমিউনিস্ট ইন্টারন্যাশনালের ৪র্থ বিশ্ব মহাসভায় গৃহীত প্রস্তাবে বলা হয়: যুক্ত ফ্রন্ট কৌশল হলো একটি উদ্যোগ, যার মাধ্যমে সাম্যবাদীরা অন্য দল বা গোষ্ঠীর সঙ্গে যুক্ত শ্রমিকদের এবং কোনো দলের সঙ্গে যুক্ত না থাকা শ্রমিকদের একটি সাধারণ সংগ্রামে আহ্বান জানায়—যার লক্ষ্য হলো পুঁজিবাদের বিরুদ্ধে শ্রমজীবী শ্রেণির তাৎক্ষণিক ও মৌলিক স্বার্থগুলোকে রক্ষা করা।.  আরও দেখুন   প্রবেশবাদ  ইউরোসাম্যবাদ  বাম সাম্যবাদ  গণফ্রন্ট  তৃতীয় সময়কাল  তথ্যসূত্র  আরও পড়ুন  Florian Wilde: Building a Mass Party: Ernst Meyer and the United Front Policy 1921–1922, in: Ralf Hoffrogge / Norman LaPorte (eds.): Weimar Communism as Mass Movement 1918–1933, London: Lawrence & Wishart 2017. pp. 66–86.  The United Front  by Joseph Choonara in International Socialism 117 (2007)  On the United Front tactic by Duncan Hallas in International Socialism (1976)  The United Front by Lindsey German (1984)  The United Front by Pete Goodwin in International Socialism (1978)    বিষয়শ্রেণী:সাম্যবাদী পরিভাষা বিষয়শ্রেণী:ত্রোত্‌স্কিবাদ
হালীমা শরফুদ্দীন বিজ্ঞান পুরস্কার হল বাংলা একাডেমি প্রদত্ত একটি পুরস্কার। বাংলা ভাষায় জনপ্রিয় বিজ্ঞান ও প্রযুক্তি বিষয়ক গ্রন্থকারদের বিশিষ্ট অবদান ও তাঁদের সৃষ্টিশীল প্রতিভার স্বীকৃতি দিতে এ পুরস্কার প্রদান করা হয়। পুরস্কার প্রদানের ক্ষেত্রে কোনো লেখকের একটি গ্রন্থকে নির্বাচন করা হয় যেটি গত দুই বছরের মধ্যে প্রকাশিত হয়েছে।    ইতিহাস  অধ্যক্ষ শইখ শরফুদ্দীন ও হালীমা বেগমের স্মৃতি রক্ষার্থে তাঁদের পুত্র ড. আবদুল্লাহ আল-মুতী শরফুদ্দীনের প্রদত্ত অর্থে বাংলা একাডেমি দ্বি-বার্ষিক এ পুরস্কার প্রদান করে। পুরস্কারের অর্থমূল্য ৩০,০০০.০০ (ত্রিশ হাজার) টাকা। বাংলা একাডেমির বার্ষিক সাধারণ সভায় পুরস্কারপ্রাপ্ত লেখককে ত্রিশ হাজার টাকার চেক, সম্মাননাপত্র ও সম্মাননা স্মারক প্রদান করা হয়। এ পুরস্কার প্রথম প্রদান করা হয় ১৩৯৯ বঙ্গাব্দে, ১৩৯৭-৯৮ দ্বি-বর্ষের জন্য। এ পর্যন্ত ১৩৯৯-১৪০০, ১৪০৩-০৪, ১৪১৩-১৪ এবং ১৪১৭ বঙ্গাব্দ ব্যতীত প্রতি দুই বাংলা সালের জন্য এ পুরস্কার প্রদান করা হয়েছে।   পুরস্কার প্রাপ্তগণ    মোঃ লুৎফর রহমান ও মোঃ আলমগীর হোসেন (১৩৯৭-৯৮ এর জন্য ১৩৯৯ বঙ্গাব্দে প্রদত্ত, গ্রন্থ : কম্পিউটার বিজ্ঞান)  অতুল কুমার পাল ও শহীদুল্লাহ মৃধা (১৪০১-০২ এর জন্য ১৪০৩ বঙ্গাব্দে প্রদত্ত, গ্রন্থ : যথাক্রমে বাংলাদেশের রপ্তানীযোগ্য মৎস সম্পদ ও বঙ্গোপসাগর : জীবসমুদ্র বিজ্ঞান ও সমুদ্র সম্পদ)  ফারসীম মান্নান মোহাম্মদী (১৪০৫-০৬ এর জন্য ১৪০৭ বঙ্গাব্দে প্রদত্ত, গ্রন্থ : জ্যোতিঃপদার্থবিজ্ঞান পরিচিতি)  হাফিজউদ্দীন আহমদ (১৪০৭-০৮ এর জন্য ১৪১১ বঙ্গাব্দে প্রদত্ত, গ্রন্থ : মরণব্যাধি সার্স)  বাসুদেব কুমার দাস (১৪০৯-১০ এর জন্য ১৪১২ বঙ্গাব্দে প্রদত্ত, গ্রন্থ : পরিবেশ : রাসায়নিক গঠন ও দূষণ)  ফেরদৌসী বেগম (১৪১১-১২ এর জন্য ১৪১৩ বঙ্গাব্দে প্রদত্ত, গ্রন্থ : আমি কেন বাবা মায়ের মতো)  জে. বি. এম. জাফর সাদেক (১৪১৫-১৬ এর জন্য ১৪১৭ বঙ্গাব্দে প্রদত্ত, গ্রন্থ : ক্লিনিক্যাল চর্ম, কুষ্ঠ, যৌন রোগ ও তার চিকিৎসা)  দ্বিজেন শর্মা (১৪১৮-১৯ এর জন্য ১৪২০ বঙ্গাব্দে প্রদত্ত, গ্রন্থ : গাছের কথা ফুলের কথা)  আসিফ (১৪২০-২১ এর জন্য ১৪২২ বঙ্গাব্দে প্রদত্ত, গ্রন্থ : বিবর্তনের পথে ইতিহাসের বাঁকে)  জায়েদ ফরিদ (১৪২২-২৩ এর জন্য ১৪২৪ বঙ্গাব্দে প্রদত্ত, গ্রন্থ : উদ্ভিদ স্বভাব - ১ম ও ২য় খণ্ড)  মোকারম হোসেন (১৪২৪-২৫ এর জন্য ১৪২৬ বঙ্গাব্দে প্রদত্ত, গ্রন্থ : নিসর্গ আখ্যান)  সৌমিত্র চক্রবর্তী (১৪২৬-২৭ এর জন্য ১৪২৮ বঙ্গাব্দে প্রদত্ত, গ্রন্থ : করোনা বৃত্তান্ত)  আবদুল গাফফার (গ্রন্থ : বিজ্ঞানী সত্যেন্দ্রনাথ বসুর অবদান)    তথ্যসূত্র  বিষয়শ্রেণী:বাংলাদেশের পুরস্কার বিষয়শ্রেণী:বিজ্ঞান পুরস্কার বিষয়শ্রেণী:বাংলা একাডেমি পুরস্কার
দেহরক্ষী ইফতেখার চৌধুরী পরিচালিত এবং ফ্যাটম্যান ফিল্মস প্রযেজিত ২০১৩ সাল মুক্তিপ্রাপ্ত একটি বাংলাদেশী অ্যাকশন-নির্ভর চলচ্চিত্র। এই ত্রিভূজ-প্রেমের কাহিনী-ভিত্তিক চলচ্চিত্রে অভিনয় করেছেন ববি হক, আনিসুর রহমান মিলন এবং কাজী মারুফ। দেহরক্ষী সর্বমোট ৫০ টির চেয়ে বেশি প্রেক্ষাগৃহে এ মুক্তি পায়। চলচ্চিত্রটি বাংলাদেশী চলচ্চিত্রের নতুন যুগ প্রতীকায়িত করে। এই চলচ্চিত্রের চিত্র, টি রেড ওয়ান ক্যামেরায় ধারণ করা হয়েছে। চলচ্চিত্রটির গান বেশ সাড়া ফেলে। গানের অ্যালবাম "জি-সিরিজ" দ্বারা পরিবেশিত হয়।   সারসংক্ষেপ  আন্ডারওয়ার্ল্ড ডন আসলাম (আনিসুর রহমান মিলন) সোহানা (ববি হক) নামের একটি মেয়েকে ভালবাসে কিন্তু মেয়েটি তাকে ভালবাসে না, তার পর ও আসলাম জোর করে সোহানাকে তার একটি বাড়িতে আটকে রাখে। কিছু দিন পর আসলাম একটি কাজে আমেরিকায় যাওয়ার আগে তীব্রকে (কাজী মারুফ) সোহানার দেহরক্ষী হিসেবে নিয়োগ দেয় এই বলে যে সোহানা তাকে ভালবাসে। কিন্তু তীব্র জানতে পারে আসলাম সোহানাকে জোর করে আটকে রেখেছে। এর মাঝে সোহানা তীব্রর প্রেমে পড়ে। আসলাম যখন আমেরিকা থেকে ফিরে আসে, সে জানতে পারে সোহানা তীব্রকে ভালবাসে এবং রেগে যায়। তারপর তিন জনের মধ্যে ভালবাসার যুদ্ধ।   অভিনয়   ববি হক  কাজী মারুফ  আনিসুর রহমান মিলন  শিভা সানু  কাজী হায়াৎ  প্রবীর মিত্র  শিমুল খান   সঙ্গীত    তথ্যসূত্র   বিষয়শ্রেণী:২০১৩-এর চলচ্চিত্র বিষয়শ্রেণী:বাংলা ভাষার চলচ্চিত্র বিষয়শ্রেণী:বাংলাদেশী চলচ্চিত্র বিষয়শ্রেণী:ইফতেখার চৌধুরী পরিচালিত চলচ্চিত্র বিষয়শ্রেণী:জাজ মাল্টিমিডিয়া'র চলচ্চিত্র বিষয়শ্রেণী:২০১০-এর দশকের বাংলা ভাষার চলচ্চিত্র বিষয়শ্রেণী:বাংলাদেশী মারপিটধর্মী চলচ্চিত্র বিষয়শ্রেণী:বাংলা ভাষার বাংলাদেশী চলচ্চিত্র
thumb  মঙ্গোলীয় মালভূমি হল মধ্য এশিয়া মালভূমির অংশ যা ৩৭°৪৬′-৫৩°০৮′উ ও ৮৭°৪০′-১২২°১৫′পূ এর মাঝে অবস্থিত এবং এর আয়তন আনুমানিক । এর পূর্বদিকে বৃহত্তর হিংগান পর্বতমালা, দক্ষিণে ইয়িন পর্বতমালা, পশ্চিমে আলতাই পর্বতালা এবং উত্তরে সায়ান ও খেন্টি পর্বতমালা রয়েছে। এই মালভূমিতে গোবি মরুভূমির পাশাপাশি রয়েছে শুষ্ক প্রান্তর অঞ্চল। এর উচ্চতা ১,০০০ থেকে ১,৫০০ মিটার যার সর্বনিম্ন বিন্দু হুলুনবুইর এবং উচ্চতম বিন্দু আলতাইয়ে অবস্থিত।  রাজনৈতিকভাবে, এই মালভূমিটি মঙ্গোলিয়া, চীন ও রাশিয়ার মাঝে বিভক্ত। চীনে অন্তর্দেশীয় মঙ্গোলিয়া ও জিনজিয়াং স্বায়ত্তশাসিত অঞ্চলের অংশবিশেষ এই মালভূমিতে অবস্থিত। রাশিয়াতে বুরিয়াটিয়া ও দক্ষিণ ইরকুটস্ক ওব্লাস্ট দুটির অংশবিশেষ নিয়ে মালভূমিটি গঠিত হয়েছে।   ইতিহাস  এই মালভূমি (কালানুক্রমিকভাবে) শিওঙ্গদু, শিয়ানবেই, গোকতুর্ক, ট্যাং রাজবংশ, লিয়াও রাজবংশ, মঙ্গোল সাম্রাজ্য, ইউয়ান রাজবংশ, উত্তর ইউয়ান রাজবংশ এবং চিং রাজবংশ সহ বিভিন্ন গোষ্ঠী বসবাস এবং জয়লাভ করেছে।  পরিবেশ পরিবর্তন মঙ্গোলীয় মালভূমির অনেক হ্রদ যেমন কাগান নুর ও জিনকাই হ্রদ গুলোর পৃষ্ঠের ক্ষেত্রফলের দুই-তৃতীয়াংশ সঙ্কুচিত হয়ে গেছে। কিছু হ্রদ সম্পূর্ণভাবে শুকিয়ে গেছে; হুয়াংকিহাই হ্রদ ও নাইমান জিহু ১৯৮০ থেকে ২০১০ এর মধ্যে সম্পূর্ণভাবে শুকিয়ে গেছে। অন্যদিকে কিছু হ্রদ যেমন পূর্ব জুয়ান লেক এবং হাদ পাওজি সম্প্রসারিত হয়েছে, গড়ে হ্রদগুলোর মোট ভূপৃষ্ঠের আয়তন ৩০% সঙ্কুচিত হয়েছে।  আরো দেখুন লপ নুর দক্ষিণ সাইবেরীয় পর্বতমালা তাকলামাকান মরুভূমি তারিম অববাহিকা  তথ্যসূত্র  বহিঃসংযোগ      বিষয়শ্রেণী:চীনের মালভূমি মালভূমি বিষয়শ্রেণী:রাশিয়ার মালভূমি বিষয়শ্রেণী:মধ্য এশিয়ার ভূমিরূপ বিষয়শ্রেণী:এশিয়ার মালভূমি
হুর্ণ () হলো নেদারল্যান্ডসের উত্তর-পশ্চিমে অবস্থিত উত্তর হল্যান্ড প্রদেশের একটি শহর এবং পৌরসভা। এটি পশ্চিম ফ্রিজল্যান্ড অঞ্চলের বৃহত্তম শহর এবং ঐতিহ্যবাহী রাজধানী। হুর্ন আলকমার থেকে ২০ কিলোমিটার (১২ মাইল) পূর্বে এবং আমস্টারডামের থেকে ৩৫ কিলোমিটার (২২ মাইল) উত্তরে মার্কারমিরে অবস্থিত। পৌরসভাটির মাত্র ৭৩,০০০ জন বাসিন্দা এবং  এলাকা রয়েছে, যা এটিকে হারলেম এবং আমস্টারডামের পরে উত্তর হল্যান্ডের তৃতীয় সর্বাধিক ঘনবসতিপূর্ণ পৌরসভায় পরিণত হয়েছে। হুর্ণ শহর ছাড়াও, পৌরসভার মধ্যে ব্লকার এবং জাওয়াগ গ্রাম ও সেইসাথে ডি ব্যাঙ্গার্ট [এনএল], ডি হাল্ক এবং মুন্নিকাইজ [এনএল] গ্রামের কিছু অংশ অন্তর্ভুক্ত রয়েছে।   ব্যুত্পত্তি  হুর্ণ নামের উৎপত্তি - প্রাচীন বানানে হুরণ, হুরন বা হুইরণ(ই) - পুরাণ হতে। পুরানো ফ্রিসিয়ান কিংবদন্তি অনুসারে, নামটি এসেছে রাজা রেডবাডের একজন জারজ পুত্র এবং দ্বিতীয় অ্যালডগিলিসের ভাই, যিনি সম্ভবত ৭১৯ সালে শহরটি প্রতিষ্ঠা করেছিলেন এবং নিজের নামে এটির নামকরণ করেছিলেন। ভিন্ন একটি তত্ত্বে দাবি করা হয় যে নামটি একটি পোস্টের শিং চিত্রিত একটি চিহ্ন থেকে উদ্ভূত হয়েছিল, যা চতুর্দশ শতাব্দীর প্রথম দিকে হামবুর্গ থেকে মদ প্রস্তুতকারকদের দ্বারা প্রতিষ্ঠিত একটি ট্যাভার্ন থেকে ঝুলানো হয়েছিল।   তথ্যসূত্র    সাহিত্য    বহিঃসংযোগ   Official website  বিষয়শ্রেণী:নেদারল্যান্ডসের শহর
গ্যারি রেমন্ড স্টিড (; জন্ম: ৯ জানুয়ারি, ১৯৭২) ক্রাইস্টচার্চে জন্মগ্রহণকারী প্রথিতযশা ও সাবেক নিউজিল্যান্ডীয় আন্তর্জাতিক ক্রিকেটার। নিউজিল্যান্ড ক্রিকেট দলের অন্যতম সদস্য ছিলেন তিনি। ১৯৯৯ সময়কালে সংক্ষিপ্ত সময়ের জন্যে নিউজিল্যান্ডের পক্ষে আন্তর্জাতিক ক্রিকেটে অংশগ্রহণ করেছিলেন। ঘরোয়া প্রথম-শ্রেণীর নিউজিল্যান্ডীয় ক্রিকেটে ক্যান্টারবারির প্রতিনিধিত্ব করেছেন। দলে তিনি মূলতঃ শীর্ষসারির ডানহাতি ব্যাটসম্যান হিসেবে খেলতেন। এছাড়াও, লেগ ব্রেক বোলিংয়ে পারদর্শীতা দেখিয়েছেন গ্যারি স্টিড। ক্রিকেট খেলা থেকে অবসর গ্রহণের পর নিউজিল্যান্ড দলের প্রধান কোচের দায়িত্ব পালন করছেন।   আন্তর্জাতিক ক্রিকেট  সমগ্র খেলোয়াড়ী জীবনে পাঁচটিমাত্র টেস্টে অংশগ্রহণ করার সুযোগ পেয়েছিলেন তিনি। ১১ মার্চ, ১৯৯৯ তারিখে দক্ষিণ আফ্রিকার বিপক্ষে টেস্ট ক্রিকেটে অভিষেক ঘটে গ্যারি স্টিডের।  শীর্ষসারির ব্যাটসম্যান গ্যারি স্টিড ১৯৯৯ সালে নয়মাসে পাঁচটি টেস্টে অংশ নিয়ে ৩৪.৭৫ গড়ে রান তুলেছিলেন। এ পর্যায়ে তিনি কোন একক সংখ্যার রান সংগ্রহ করেননি। সফরকারী দক্ষিণ আফ্রিকার বিপক্ষে দূর্দান্ত ক্রীড়াশৈলী প্রদর্শন করেছিলেন তিনি। ওয়েলিংটনের ব্যাসিন রিজার্ভে ৬৮ ও ৩৩ রান তুলেন। এরপর ওয়েস্ট ইন্ডিজের বিপক্ষে দুইবার মাঝারীমানের খেলা উপহার দিলে দল থেকে বাদ পড়েন।  ক্যান্টারবারির সাথে আট বছর প্রথম-শ্রেণীর ক্রিকেট খেলার পর পুনরায় টেস্ট খেলার জন্য আমন্ত্রিত হন। ১৯৯৮-৯৯ মৌসুম থেকে পাঁচ বছর দলের নেতৃত্বে ছিলেন ও দলটি তখন ক্রান্তিকাল অতিক্রম করছিল।   অবসর  প্রথম-শ্রেণীর ক্রিকেট থেকে অবসর গ্রহণের পর কোচিং জগতে প্রবেশ করেন।  কোচিং জগতে প্রবেশের পর প্রথমে নিউজিল্যান্ড ক্রিকেট হাই পারফরম্যান্স সেন্টার যোগ দেন। এরপর জুলাই, ২০০৮ নিউজিল্যান্ড মহিলা দলের কোচ হিসেবে বেশ সফলতা পান। ২০০৯ সালের ক্রিকেট বিশ্বকাপে মহিলা দলকে চূড়ান্ত খেলায় নিয়ে যান ও ২০১০ সালের বিশ্ব টি২০ প্রতিযোগিতায় কোচ হিসেবে দায়িত্ব পালন করেন। ২০১৩-১৪ মৌসুমে থেকে ২০১৬-১৭ মৌসুমে চারবার ঘরোয়া প্রতিযোগিতার শিরোপা বিজয়ে ক্যান্টারবারির প্রশিক্ষকের ভূমিকায় অবতীর্ণ হয়েছিলেন।  আগস্ট, ২০১৮ সালে নিউজিল্যান্ড ক্রিকেট কর্তৃক নিউজিল্যান্ড ক্রিকেট দলের প্রধান কোচ হিসেবে নিযুক্তি লাভ করেন। তিনি মাইক হেসনের স্থলাভিষিক্ত হন।   ব্যক্তিগত জীবন  তার পিতা ডিডব্লিউ স্টিড ও ভ্রাতা ডব্লিউডব্লিউ স্টিড প্রথম-শ্রেণীর ক্রিকেটে অংশগ্রহণ করেছেন।   তথ্যসূত্র    আরও দেখুন   গ্যারি গিলমোর  এমি স্যাটার্দওয়েট  ২০১৯ ক্রিকেট বিশ্বকাপ দলসমূহ  নিউজিল্যান্ডীয় টেস্ট ক্রিকেটারদের তালিকা   বহিঃসংযোগ       বিষয়শ্রেণী:১৯৭২-এ জন্ম বিষয়শ্রেণী:জীবিত ব্যক্তি বিষয়শ্রেণী:ক্যান্টারবারির ক্রিকেটার বিষয়শ্রেণী:ক্রাইস্টচার্চ থেকে আগত ক্রিকেটার বিষয়শ্রেণী:নিউজিল্যান্ডীয় ক্রিকেটার বিষয়শ্রেণী:নিউজিল্যান্ডের টেস্ট ক্রিকেটার বিষয়শ্রেণী:নিউজিল্যান্ডীয় ক্রিকেট কোচ
উসমান ইবনে আফফান ৬৪৪ থেকে ৬৫৬ সাল পর্যন্ত শাসন করা তৃতীয় রাশিদুন খলিফা, ৬৫৬ সালে নিজ বাড়িতে অবরুদ্ধ থাকার পর বিদ্রোহীদের হাতে নিহত হন। প্রাথমিকভাবে প্রতিবাদ হিসেবে শুরু হলেও একজন প্রতিবাদকারীর মৃত্যুর পর তা অবরোধে রূপ নেয়। প্রতিবাদকারীরা, যারা পরে বিদ্রোহীতে পরিণত হয়, একজন নতুন খলিফার দাবি জানায়, কিন্তু উসমান তা প্রত্যাখ্যান করেন। ৬৫৬ সালের ১৭ জুন (৩৫ হিজরি) বিদ্রোহীর তার বাড়িতে আগুন দেয়, ভিতরে প্রবেশ করে এবং তাকে হত্যা করে।  উসমানের হত্যাকাণ্ড সেই সময়ে উম্মাহর উপর একটি বিভক্তি সৃষ্টি করে। তার চরিত্রিক বৈশিষ্ট্য ও গৃহীত নীতি ছাড়াও মুসলিম ও রাষ্ট্রের মধ্যকার সম্পর্ক, বিদ্রোহ ও শাসন সংক্রান্ত ধর্মীয় বিশ্বাস এবং ইসলামে শাসনক্ষমতার যোগ্যতা সম্পর্কেও প্রশ্ন তৈরী হয়েছিল।Valerie Jon Hoffman, The Essentials of Ibadi Islam, pg. 8. Syracuse: Syracuse University Press, 2012.    তথ্যসূত্র   বিষয়শ্রেণী:৬৫০-এর দশকের সশস্ত্র সংঘাত বিষয়শ্রেণী:গুপ্তহত্যার শিকার খলিফা বিষয়শ্রেণী:৬৫৬
মিজানুর রহমান চৌধুরী বলতে যাদেরকে বোঝানো হতে পারে;   মিজানুর রহমান চৌধুরী (রংপুরের রাজনীতিবিদ) -বাংলাদেশের রংপুর জেলার একজন রাজনীতিবিদ। তিনি বাংলাদেশের একজন নির্বাচিত সংসদ সদস্য হিসেবেও দায়ীত্ব পালন করেন।  মিজানুর রহমান চৌধুরী (নীলফামারীর রাজনীতিবিদ) - বাংলাদেশ জামায়াতে ইসলামীর রাজনীতিবিদ, মুক্তিযোদ্ধা ও  নীলফামারী-৩ আসনের সাবেক সংসদ সদস্য।  মিজানুর রহমান চৌধুরী - (১৯২৮-২০০৬), বাংলাদেশের রাজনীতিবিদ ও  সাবেক প্রধানমন্ত্রী   আরও দেখুন    মিজানুর রহমান -দ্ব্যর্থতা নিরসন পাতা।  মিজানুর রহমান খান (দ্ব্যর্থতা নিরসন) -দ্ব্যর্থতা নিরসন পাতা।  মীজানুর রহমান (দ্ব্যর্থতা নিরসন) -দ্ব্যর্থতা নিরসন পাতা।  মিজানুর রহমান সাঈদ -বাংলাদেশের ইসলামিক পণ্ডিত।  মিজানুর রহমান সিনহা -বাংলাদেশি শিল্পপতি, রাজনীতিবিদ, সাবেক সংসদ সদস্য ও সাবেক প্রতিমন্ত্রী।  মিজানুর রহমান আরিয়ান -বাংলাদেশের একজন জনপ্রিয় চলচ্চিত্র পরিচালক, চিত্রনাট্যকার এবং নাট্য নির্মাতা  মিজানুর রহমান খান দিপু -বাংলাদেশ আওয়ামী লীগের একজন রাজনীতিবিদ ও আইনজীবী। তিনি ২০০৮ সাধারণ নির্বাচনে ঢাকা-৬ আসন থেকে সংসদ সদস্য নির্বাচিত হন।  মিজানুর রহমান মিনু - বাংলাদেশের একজন বিশিষ্ট রাজনিতিবিদ, রাজশাহী সিটি করপোরেশনের সাবেক মেয়র ও বাংলাদেশ জাতীয় সংসদের সাবেক এমপি।  মিজানুর রহমান মানু -  বাংলাদেশের দিনাজপুর জেলার একজন রাজনীতিবিদ। তিনি বাংলাদেশের একজন নির্বাচিত সংসদ সদস্য হিসেবেও দায়ীত্ব পালন করেন।  মিজানুর রহমান শেলী -(১৯৪৩–২০১৯) একজন সাবেক মন্ত্রী, রাজনীতি বিশ্লেষক, রাষ্ট্রবিজ্ঞানী ও শিক্ষাবিদ ছিলেন।  মিজানুর রহমান (ইসলামিক পণ্ডিত) - (জন্ম ১৯৮৩), ব্রিটিশ নাগরিককে হত্যার দায়ে দোষী সাব্যস্ত।  মিজানুর রহমান (কবি) (জন্ম ১৯৮৩), - ইংরেজি কথ্য কবিতা, তার মঞ্চের নাম কবি হিসেবে পরিচিত।  এম মিজানুর রহমান - (জন্ম: ১ নভেম্বর, ১৯৪৬) বাংলাদেশের স্বাধীনতা যুদ্ধের একজন বীর মুক্তিযোদ্ধা। বীর প্রতীক।  মোঃ মিজানুর রহমান - (জন্ম ১৯৭৮), বাংলাদেশী কাবাডি খেলোয়াড়।  মুহাম্মদ মিজানুর রহমান - বাংলাদেশের খুলনা-২ আসনের সংসদ সদস্য। তিনি ২০১৪ সালে বাংলাদেশ আওয়ামী লীগ থেকে সংসদ সদস্য হিসেবে নির্বাচিত হয়েছেন।  এস. বি. এম. মিজানুর রহমান চৌধুরী - বাংলাদেশের মুক্তিযোদ্ধা ও সমাজসেবক। ২০১৪ সালে তাকে “স্বাধীনতা ও মুক্তিযুদ্ধে স্বাধীনতা পুরস্কার” প্রদান করা হয়।
প্রীতি তোমার ভারতের দিল্লির একজন রাজনীতিবিদ যিনি আম আদমি পার্টির রাজনীতির সাথে যুক্ত। তিনি দিল্লি বিধানসভার একজন বিধায়ক। তার স্বামী জিতেন্দ্র সিং তোমার দিল্লি বিধানসভার প্রাক্তন বিধায়ক।  জীবনী প্রীতি তোমার ১৯৮৯ সালে রঘুনাথ মহিলা স্নাতকোত্তর মহাবিদ্যালয় থেকে স্নাতকোত্তর শিক্ষা সম্পন্ন  করেন। এরপর, তিনি ১৯৯৪ সালে তিনি মীরাট বিশ্ববিদ্যালয় থেকে বিএড ডিগ্রি লাভ করেন।  ২০২০ সালের ১১ ফেব্রুয়ারি প্রীতি তোমার ত্রিনগর থেকে দিল্লি বিধানসভার বিধায়ক থেকে নির্বাচিত হন।  তথ্যসূত্র  বিষয়শ্রেণী:জীবিত ব্যক্তি বিষয়শ্রেণী:আম আদমি পার্টির রাজনীতিবিদ বিষয়শ্রেণী:চৌধুরী চরণ সিং বিশ্ববিদ্যালয়ের প্রাক্তন শিক্ষার্থী বিষয়শ্রেণী:দিল্লি বিধানসভার নারী সদস্য বিষয়শ্রেণী:দিল্লি বিধানসভার সদস্য ২০২০-২০২৫ বিষয়শ্রেণী:১৯৭০-এ জন্ম বিষয়শ্রেণী:২১শ শতাব্দীর ভারতীয় নারী রাজনীতিবিদ
ফ্রাঙ্ক জেমস ল্যাম্পার্ড ওবিই (; জন্ম: ২০ জুন ১৯৭৮; ফ্রাঙ্ক ল্যাম্পার্ড নামে সুপরিচিত) হলেন একজন পেশাদার ফুটবল ম্যানেজার এবং সাবেক ইংরেজ ফুটবল খেলোয়াড়। তিনি সর্বশেষ ইংল্যান্ডের পেশাদার ফুটবল লিগের শীর্ষ স্তর প্রিমিয়ার লিগের ক্লাব এভারটনের ম্যানেজারের দায়িত্ব পালন করেছেন। তিনি তার খেলোয়াড়ি জীবনের অধিকাংশ সময় ইংল্যান্ডের পেশাদার ফুটবল ক্লাব চেলসি এবং ইংল্যান্ড জাতীয় ফুটবল দলের হয়ে একজন মধ্যমাঠের খেলোয়াড় হিসেবে খেলেছেন। তিনি মূলত একজন কেন্দ্রীয় মধ্যমাঠের খেলোয়াড় হিসেবে খেললেও মাঝেমধ্যে আক্রমণাত্মক মধ্যমাঠের খেলোয়াড় হিসেবে খেলেছেন।   অর্জন   ব্যক্তিগত   ইংল্যান্ডের বর্ষসেরা খেলোয়াড় (২০০৫)-১ম স্থান  ফুটবল লেখক সমিতি এর বর্ষসেরা খেলোয়াড় (২০০৫)-১ম স্থান  ফিফার বর্ষসেরা খেলোয়াড় (২০০৫)-২য় স্থান  ইউরোপের বর্ষসেরা খেলোয়াড় (২০০৫)-২য় স্থান।  ক্লাব   উয়েফা ইন্টারটোটো কাপ (১৯৯৮)  এফএ প্রিমিয়ার এশিয়া কাপ (২০০৩)  এফএ কমিউনিটি শিল্ড (২০০৫)  লিগ কাপ (২০০৫)  ইংলিশ প্রিমিয়ার লিগ (২০০৪-২০০৫,২০০৫-২০০৬)।  তথ্যসূত্র  বহিঃসংযোগ  বিষয়শ্রেণী:ইংরেজ পুরুষ ফুটবলার বিষয়শ্রেণী:জীবিত ব্যক্তি বিষয়শ্রেণী:১৯৭৮-এ জন্ম বিষয়শ্রেণী:প্রিমিয়ার লিগের ম্যানেজার বিষয়শ্রেণী:উয়েফা ইউরোপা লিগ বিজয়ী খেলোয়াড় বিষয়শ্রেণী:চেলসি ফুটবল ক্লাবের খেলোয়াড় বিষয়শ্রেণী:ম্যানচেস্টার সিটি ফুটবল ক্লাবের খেলোয়াড় বিষয়শ্রেণী:ওয়েস্ট হ্যাম ইউনাইটেড ফুটবল ক্লাবের খেলোয়াড় বিষয়শ্রেণী:প্রিমিয়ার লিগের খেলোয়াড় বিষয়শ্রেণী:২১শ শতাব্দীর ইংরেজ ঔপন্যাসিক বিষয়শ্রেণী:মেজর লিগ সকারের খেলোয়াড় বিষয়শ্রেণী:মার্কিন যুক্তরাষ্ট্রে প্রবাসী ফুটবলার বিষয়শ্রেণী:ইংল্যান্ডের অনূর্ধ্ব-২১ আন্তর্জাতিক ফুটবলার বিষয়শ্রেণী:ইংল্যান্ডের আন্তর্জাতিক যুব ফুটবলার বিষয়শ্রেণী:২০০৬ ফিফা বিশ্বকাপের খেলোয়াড় বিষয়শ্রেণী:২০১০ ফিফা বিশ্বকাপের খেলোয়াড় বিষয়শ্রেণী:২০১৪ ফিফা বিশ্বকাপের খেলোয়াড় বিষয়শ্রেণী:রক্ষণশীল দল (যুক্তরাজ্য) এর ব্যক্তি বিষয়শ্রেণী:ইংল্যান্ডের আন্তর্জাতিক ফুটবলার বিষয়শ্রেণী:ইংরেজ আত্মজীবনীকার বিষয়শ্রেণী:ইংরেজ শিশুসাহিত্যিক বিষয়শ্রেণী:ইংরেজ ফুটবল লিগের খেলোয়াড় বিষয়শ্রেণী:ইংরেজ ফুটবল ম্যানেজার বিষয়শ্রেণী:অফিসার্স অব দি অর্ডার অব দ্য ব্রিটিশ এম্পায়ার বিষয়শ্রেণী:উয়েফা চ্যাম্পিয়নস লিগ বিজয়ী খেলোয়াড় বিষয়শ্রেণী:উয়েফা ইউরো ২০০৪ খেলোয়াড় বিষয়শ্রেণী:চেলসি ফুটবল ক্লাবের ম্যানেজার বিষয়শ্রেণী:পুরুষ ফুটবল মধ্যমাঠের খেলোয়াড় বিষয়শ্রেণী:২১শ শতাব্দীর ব্রিটিশ আত্মজীবনীকার বিষয়শ্রেণী:ইংরেজ প্রবাসী পুরুষ ফুটবলার
নবীনগর পূর্ব বাংলাদেশের ব্রাহ্মণবাড়িয়া জেলার অন্তর্গত নবীনগর উপজেলার একটি ইউনিয়ন।   আয়তন  নবীনগর পূর্ব ইউনিয়নের আয়তন ৩,২৫২ একর (১৩.১৬ বর্গ কিলোমিটার)।   জনসংখ্যার উপাত্ত  ২০১১ সালের আদমশুমারি অনুযায়ী নবীনগর পূর্ব ইউনিয়নের মোট জনসংখ্যা ১২,৩৩৭ জন। এর মধ্যে পুরুষ ৫,৯৩৫ জন এবং মহিলা ৬,৪০২ জন। মোট পরিবার ২,১৫৬টি। জনসংখ্যার ঘনত্ব প্রতি বর্গ কিলোমিটারে প্রায় ৯৩৭ জন।   ইতিহাস    অবস্থান ও সীমানা  নবীনগর উপজেলার মধ্যাংশে নবীনগর পূর্ব ইউনিয়নের অবস্থান। এ ইউনিয়নের পশ্চিমে নবীনগর পৌরসভা, দক্ষিণে ও পূর্বে শিবপুর ইউনিয়ন, উত্তর-পূর্বে বিদ্যাকুট ইউনিয়ন এবং উত্তরে তিতাস নদী ও কৃষ্ণনগর ইউনিয়ন অবস্থিত।   প্রশাসনিক কাঠামো  নবীনগর পূর্ব ইউনিয়ন নবীনগর উপজেলার আওতাধীন ৬নং ইউনিয়ন পরিষদ। এ ইউনিয়নের প্রশাসনিক কার্যক্রম নবীনগর থানার আওতাধীন। এটি জাতীয় সংসদের ২৪৭নং নির্বাচনী এলাকা ব্রাহ্মণবাড়িয়া-৫ এর অংশ।   শিক্ষা ব্যবস্থা  ২০১১ সালের আদমশুমারি অনুযায়ী নবীনগর পূর্ব ইউনিয়নের সাক্ষরতার হার ৩৫.৯%।   শিক্ষা প্রতিষ্ঠান    যোগাযোগ ব্যবস্থা    খাল ও নদী    হাট-বাজার    দর্শনীয় স্থান    জনপ্রমতিনিধি  মোহাম্মদ হেলাল উদ্দিন    আরও দেখুন   নবীনগর উপজেলা  নবীনগর থানা  ব্রাহ্মণবাড়িয়া জেলা   তথ্যসূত্র    বহিঃসংযোগ   বিষয়শ্রেণী:নবীনগর উপজেলার ইউনিয়ন
সা’দ উদ্দীন তাফতাযানী(আরবী: سعد الدین تفتازانی)  তর্কশাস্ত্র,ইলমে কালাম,ইলমে নাহু, সাহিত্য ও ইলমে ফিকহ্-এর একজন দক্ষ আলেম ছিলেন।   নাম  নাম: মাসউদ, উপাধি: সা’দ উদ্দীন। পিতার নাম:ওমর, উপাধি: কাযী ফখরুদ্দীন।  বংশধারা: সা’দ উদ্দীন মাসউদ ইবনে ওমর ইবনে আব্দুল্লাহ তাফতাযানী।   জন্ম  তিনি ইরান খোরাসানের তাফতাযান নামক জনপদে ৭১২হিজরির সফর মাসে/১ মার্চ ১৩২২খ্রিষ্টাব্দে জন্মগ্রহণ করেন।موسوعہ فقہیہ ،جلد اول صفحہ 455، وزارت اوقاف کویت، اسلامک فقہ اکیڈمی انڈیا   শিক্ষা অর্জন  তিনি বিভিন্ন আলিম ও পণ্ডিতদের নিকট শিক্ষা লাভ করেন। তন্মধ্যে আযদুদ্দীন ও কুতুবুদ্দীন রাযীর নাম বিশেষভাবে উল্লেখযোগ্য।   অধ্যাপনা  শিক্ষা সমাপনের পর যুবক বয়সেই তাকে তৎকালীন বড় বড় বিদ্বানদের কাতারে গণ্য করা হতো। লেখা-পড়া শেষ হওয়া মাত্রই তিনি অধ্যাপনার দায়িত্ব নিজ কােঁধে তুলে নেন। তার উল্লেখযোগ্য ছাত্র হলেন- আব্দুল ওয়াসি’ ইবনে খাযির, শায়খ শামসুদ্দীন ইবেন আহমদ হুফরী, আবুল হাসান বুরহান উদ্দীন প্রমুখ।   মাযহাব  তার মাযহাব সম্পর্কে দুটি মত পাওয়া যায়্ ১. হানাফী মাযহাবের অনুসারী। ২. শাফেয়ী মাযহাবের অনুসারী। উভয় মতের সমর্থনে দলিল রয়েছে, তবে তার হানাফী মাযহাবের অনুসারী হওয়ার পক্ষে মতামত বেশি জোরালো।   রচনাবলী  তার অনেক রচনাবলীর মধ্যে উল্লেখযোগ্য হলো-   تہذيب المنطق   المطول   مختصر المعاني  مقاصد الطالبين   شرح مقاصد الطالبين   النعم السوابغ    شرح الكلم النوابغ للزمخشري   ارشاد الہادى   شرح العقائد النسفیہ   حاشیہ على شرح العضد على مختصر ابن الحاجب   التلويح الى كشف غوامض التنقيح   شرح تصريف زنجاني   شرح الشمسیہ   حاشیہ الكشاف   شرح اربعين النوویہ الاعلام للزركلی   মৃত্যু  তিনি ২২ মুহাররম ৭৯২হিজরির রোজ সোমবার উযবেকিস্তানের সমরকান্দে মৃত্যুবরণ করেন। সেখানেই তাকে সমাধিস্থ করা হয়। কারো মতে তার মৃত্যুবরণ সন ৭৯১হিজরি, আবার কারো মতে ৭৯৭হিজরী। তবে প্রথমোক্ত মতই বিশুদ্ধ।   তথ্যসূত্র   বিষয়শ্রেণী:মুসলিম লেখক বিষয়শ্রেণী:মুসলিম ধর্মতত্ত্ববিদ বিষয়শ্রেণী:মুজাদ্দিদ বিষয়শ্রেণী:মধ্যযুগীয় দার্শনিক বিষয়শ্রেণী:ফার্সি সাহিত্য বিষয়শ্রেণী:১৩৯০-এ মৃত্যু বিষয়শ্রেণী:১৩২২-এ জন্ম বিষয়শ্রেণী:রুশ ভাষার লেখা থাকা নিবন্ধ